b'\n_START_ARTICLE_\nRAF-977\n_START_PARAGRAPH_\nRAF-977 var en sovjetisk minibus fremstillet af R\xc4\xabgas Autobusu Fabrika baseret p\xc3\xa5 komponenter fra GAZ-21 Volga. Modellen introduceredes i 1958 i en r\xc3\xa6kke forskellige modeller, herunder som varevogn og 10-s\xc3\xa6ders minibus. I 1962 blev den opdaterede udgave kaldet RAF-977D sat i produktion, men p\xc3\xa5 grund af fabrikkens utilstr\xc3\xa6kkelige st\xc3\xb8rrelse p\xc3\xa5 anl\xc3\xa6gget i Lettiske SSR, flyttedes produktionen til ErAZ-fabrikken i Jerevan i Armenske SSR i 1966._NEWLINE_RAF-977 benyttedes hovedsagligt som tjenestek\xc3\xb8ret\xc3\xb8j i Sovjetunionen og dennes samhandelslande som f.eks. Bulgarien, Ungarn, Kuba, Iran, Nigeria, Finland og andre lande. Minibusserne benyttedes udover som tjenestebiler ogs\xc3\xa5 til ambulance-, taxa- og turistk\xc3\xb8rsel.'